CELEX: 62007CA0143
Language: el
Date: 2008-04-24 00:00:00
Title: Υπόθεση C-143/07: Απόφαση του Δικαστηρίου (τέταρτο τμήμα) της 24ης Απριλίου 2008 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Reuter & Co (AOB) κατά Hauptzollamt Hamburg-Jonas (Γεωργία — Κανονισμός (ΕΟΚ) 3665/87 — Άρθρο 11 — Καθεστώς των επιστροφών κατά την εξαγωγή για τα γεωργικά προϊόντα — Προϋπόθεση χορήγησης της επιστροφής — Επιστροφή καταβληθείσα στον εξαγωγέα κατόπιν υποβολής εγγράφων που είχαν πλαστογραφηθεί από τον αντισυμβαλλόμενό του — Μη εξαχθέν εμπόρευμα — Προϋποθέσεις επιβολής κυρώσεων)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/9
            
         Απόφαση του Δικαστηρίου (τέταρτο τμήμα) της 24ης Απριλίου 2008 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Reuter & Co (AOB) κατά Hauptzollamt Hamburg-Jonas
   (Υπόθεση C-143/07) (1)
   
   (Γεωργία - Κανονισμός (ΕΟΚ) 3665/87 - Άρθρο 11 - Καθεστώς των επιστροφών κατά την εξαγωγή για τα γεωργικά προϊόντα - Προϋπόθεση χορήγησης της επιστροφής - Επιστροφή καταβληθείσα στον εξαγωγέα κατόπιν υποβολής εγγράφων που είχαν πλαστογραφηθεί από τον αντισυμβαλλόμενό του - Μη εξαχθέν εμπόρευμα - Προϋποθέσεις επιβολής κυρώσεων)
   (2008/C 142/13)
   Γλώσσα διαδικασίας: η γερμανική
   Αιτούν δικαστήριο
   Finanzgericht Hamburg
   Διάδικοι στην υπόθεση της κύριας δίκης
   Reuter & Co (AOB)
   κατά
   Hauptzollamt Hamburg-Jonas
   Αντικείμενο της υποθέσεως
   Αίτηση εκδόσεως προδικαστικής αποφάσεως — Finanzgericht Hamburg — Ερμηνεία του άρθρου 11, παράγραφος 1, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (ΕΕ L 351, σ. 1), όπως τροποποιήθηκε με τον κανονισμό (ΕΚ) 2945/94 της Επιτροπής, της 2ας Δεκεμβρίου 1994 (ΕΕ L 310, σ. 57), και του άρθρου 51 του κανονισμού (ΕΚ) 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα (ΕΕ L 102, σ. 11) — Χορήγηση επιστροφής στον εξαγωγέα μετά από προσκόμιση εγγράφων που έχουν πλαστογραφηθεί από τρίτους — Προϋποθέσεις για την εφαρμογή κυρώσεων
   Διατακτικό της αποφάσεως
   Το άρθρο 11, παράγραφος 1, του κανονισμού (ΕΟΚ) 3665/87 της Επιτροπής, της 27ης Νοεμβρίου 1987, για κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα, όπως τροποποιήθηκε με τον κανονισμό (ΕΚ) 2945/94 της Επιτροπής, της 2ας Δεκεμβρίου 1994, έχει την έννοια ότι η κύρωση που προβλέπει το άρθρο αυτό επιβάλλεται στον εξαγωγέα που ζήτησε να του χορηγηθεί επιστροφή κατά την εξαγωγή για ορισμένο εμπόρευμα, εφόσον το εμπόρευμα αυτό δεν εξήχθη λόγω απάτης του αντισυμβαλλόμενου του εξαγωγέα αυτού.
   
      (1)  ΕΕ C 117 της 26.5.2007.